Public procurement notice: Contract Notice
Published: 2025-09-23
Buyer: Poliisihallitus
Country: FI
Region: FI1B1
Contract type: Services
Procedure: Restricted procedure
CPV classification: 72000000 | 72220000: Systems and technical consultancy services | 72230000: Custom software development services | 72250000: System and support services
Estimated value: 450000 EUR
Submission deadline: 2025-10-27
Award criteria: price, quality

Technical requirements: Ehdokkaalle tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu lahjonnasta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Ehdokkaalle tai mille tahansa henkilölle, joka on sen hallinto-, johto- tai valvontaelimen jäsen, on annettu petoksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Ehdokkaalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rahanpesusta tai terrorismin rahoituksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Ehdokkaalle tai henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rikollisjärjestön toimintaan osallistumisesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Ehdokkaalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu terrorismirikoksesta tai terroritoimintaan liittyvästä rikoksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.

Eligibility requirements: Ehdokkaan taloudellisen tilanteen on oltava sellainen, että osallistumishakemusajan päättyessä se on Suomen Asiakastieto Oy:n ratingluokituksessa vähintään tyydyttävä A tai riskiluokituksessa 1-3 tai sen katsotaan tilinpäätöstietojen tai muun vastaavan selvityksen mukaan olevan vastaava. 

Ehdokkaat, joiden luokitus osallistumishakemusajan päättyessä ei täytä Suomen Asiakastieto Oy:n ratingluokituksessa taikka riskiluokituksessa edellä mainittua vähimmäisvaatimusta, suljetaan pois tarjouskilpailusta.

Tilaaja tarkastaa itse suomalaisen ehdokkaan taloudellisen tilanteen Suomen
Asiakastiedon rekistereistä. Mikäli suomalaisen ehdokkaan tietoja ei ole saatavissa Suomen Asiakastieto Oy:ltä, ehdokas sitoutuu toimittamaan Tilaajan pyynnöstä Tilaajan hyväksymän selvityksen omasta taloudellisesta tilanteestaan. Ehdokkaalla ei saa olla keskeneräistä velkajärjestelyä tai yrityssaneerausta. Tilaaja voi tarkistaa ehdokkaan taloustietoja yleisistä tietolähteistä sekä Suomen Asiakastieto Oy:stä. 

Ehdokkaan tulee erikseen pyydettäessä toimittaa kolmen (3) viimeisimmän tilikauden tuloslaskelmat, taseet ja toimintakertomukset. Mikäli ehdokkaalla on takanaan vähemmän kuin kolme (3) tilikautta, tulee ehdokkaan toimittaa erikseen pyydettäessä kaikilta tilikausilta vastaavat tiedot ja pyydettäessä selvittää vakavaraisuutensa ja maksukykynsä muulla Tilaajan hyväksymällä luotettavalla tavalla.

Ulkomaisen yrityksen tulee liittää osallistumishakemukseen Dun&Bradstreet -riskiluokitusraportti, joka tulee olla riskiluokassa 1-3 (Risk Indicator), tai muu vastaava selvitys taloudellisesta tilanteesta, josta käy ilmi, että yrityksen taloudellinen tilanne vastaa asetettua vaatimusta rating- tai riskiluokituksesta.

Edellä mainitut ehdokkaalle asetetut vaatimukset koskevat myös ehdokkaan mahdollista alihankkijaa.
Referenssivaatimus:
OHJEISTUS: Ehdokkaan tulee ilmoittaa vaaditut tiedot referensseistään käyttämällä osallistumispyynnön liitettä 2 Referenssilomake. Täytetty lomake tulee liittää Ehdokkaan osallistumishakemukseen Tarjouspalvelussa.
- Lomake sisältää Ohjeistus- ja Data-välilehtien lisäksi kaksi (2) varsinaista välilehteä referenssitiedoille. Ehdokas täyttää tietoja vain kahdelle referenssivälilehdelle (Referenssi 1-2).
- Ehdokas saa täyttää vain sinisellä taustavärillä merkatut kohdat.
- Tarvittaessa Ehdokas voi säätää rivien korkeutta tai sarakkeiden leveyttä, jotta kaikki kirjoitettu näkyy. Muut lomakkeeseen tehdyt muutokset ovat kiellettyjä, ja ne voivat johtaa osallistumishakemuksen hylkäämiseen. 

Ehdokkaalla tulee olla riittävä osaaminen ja kokemus hankinnan kohdetta vastaavista palvelutoimituksista. Tämä edellyttää seuraavien vaatimusten täyttymistä:
- Ehdokkaalla tulee olla referenssi vähintään yhdestä (1) aiemmasta tuki-, ylläpito- ja kehityspalvelun toimituksesta, jotta se voi jättää osallistumishakemuksen.
- Kyseessä on tullut olla toimitus ulkopuoliselle asiakkaalle. Ehdokkaan organisaation sisäistä palvelua ei siis hyväksytä. Ehdokkaan organisaatiolla tarkoitetaan Ehdokkaan lisäksi myös Ehdokkaan kanssa samaan konserniin kuuluvia yrityksiä sekä yrityksiä, joista Ehdokas omistaa suoraan tai välillisesti 50 % tai enemmän tai jotka omistavat Ehdokkaasta suoraan tai välillisesti 50 % tai enemmän.
- Palveluiden päävastuullisena toimittajana on tullut olla Ehdokas itse tai sellainen yritys, jonka voimavarat ovat Ehdokkaan käytettävissä Palveluiden toimittamiseen tässä hankinnassa.
- Toimituksen päättymisestä ei saa olla kulunut yli kolme (3) vuotta tämän tarjouskilpailun osallistumishakemusten jättämisen määräajasta laskettuna. (Toimitus voi myös edelleen jatkua osallistumishakemusta jätettäessä.)
- Hyväksytyksi referenssitoimitukseksi katsotaan aikaisempi toimitus, joka täyttää välilehdellä Referenssi 1 kuvatut vähimmäisvaatimukset.
- Ilmoitettujen referenssien tulee olla Tilaajan tarkastettavissa.
- Yksilöimättömiä referenssejä ei katsota näytöksi Ehdokkaan soveltuvuudesta. Referenssikohtaisesti tulee täyttää huolellisesti referenssiasiakkaan nimi ja yhteyshenkilö yhteystietoineen, toimituksen ajankohta, referenssisopimuksen/-projektin nimi ja tunnistetieto sekä toimituksen pääpiirteinen sisältö ja laajuus. Tilaajalla on oikeus tarkastaa referenssiä koskevien tietojen paikkansapitävyys referenssiasiakkaan yhteyshenkilöltä ennen hankintapäätöksen tekemistä. Ehdokas vastaa siitä, että referenssiasiakkaan yhteyshenkilö vastaa Tilaajan yhteydenottoon ja referenssin tarkastamista koskeviin kysymyksiin.
- Jos "Referenssi täyttää vaatimuksen" -sarakkeessa on tyhjiä kohtia, niin Tilaaja tulkitsee ne arvoon "EI", jolloin referenssi ei täytä kyseistä vaatimusta.
- Pakollisen referenssin lisäksi Ehdokas voi antaa tiedot yhdestä (1) muusta referenssitoimituksesta (valinnainen referenssi). Mikäli Tilaaja toteaa, että pakollisena referenssinä esitetty referenssitoimitus ei täytäkään pakollisia vaatimuksia, Tilaaja huomioi valinnaisena referenssinä esitetyn referenssitoimituksen kelvottoman referenssitoimituksen sijaan.

YLEISET TIEDOT REFERENSSITOIMITUKSESTA:
- Referenssiasiakkaan nimi ja yhteyshenkilö yhteystietoineen 
- Päävastuullisen toimittajan nimi ja y-tunnus 
- Toimituksen ajankohta (esim. 1.1.2022-31.12.2024) 
- Referenssisopimuksen/-projektin nimi ja tunnistetieto
- Toimituksen pääpiirteinen sisältö ja laajuus (Kuvaa toimitetun palvelun sisältö vapaamuotoisesti.) 

REFERENSSIN PAKOLLISET VAATIMUKSET (VÄHIMMÄISVAATIMUKSET)
Ehdokkaalla tarkoitetaan vaatimuksissa myös sellaista yritystä, jonka voimavarat ovat Ehdokkaan käytettävissä järjestelmän ja palveluiden toimittamiseen tässä hankinnassa. 
- Ehdokas on tuottanut asiakkaan tietojärjestelmän tuki- ylläpito- ja kehityspalveluita. 
- Ehdokkaan tuottamien palveluiden kohteena on ollut järjestelmä, joka on suunniteltu palvelemaan vähintään tuhatta (1 000) yhtäaikaista päätelaitetta (esim. työasemat, mobiililaitteet ja palvelimet). 
- Ehdokas on toimittanut järjestelmään tuki- ylläpito- ja kehityspalveluita vähintään 36 kuukauden ajan yhtäjaksoisesti. 
- Ehdokkaan tuottamien palveluiden kohteena ollut järjestelmä on sisältänyt useita integraatioita järjestelmän ulkopuolelle. 
- Ehdokkaan tuottamien palveluiden volyymi asiakkaalle on ollut viimeisen kolmen (3) vuoden aikana keskimäärin vähintään kaksikymmentäviisi (25) henkilötyöpäivää (htp) vuodessa. 
- Asiakas on asettanut ehdokkaan tuottamille palveluille tietoturva- tai muita turvallisuusvaatimuksia, jotka ovat koskeneet julkisen hallinnon tiedonhallinnasta annetun lain (906/2019) mukaisesti turvallisuusluokiteltujen tietojen käsittelyä. 
- Ehdokkaan tuottamiin palveluihin on sisältynyt järjestelmän kehitystyötä, jonka tuloksena on kehitetty järjestelmään uusi asiakkaan vaatimusten mukainen toiminnallisuus, joka on otettu tuotantokäyttöön.
Ehdokkaiden henkilöiden, jotka käsittelevät Tilaajan salassa pidettävää tietoa tai jotka saavat pääsyn Tilaajan tilohin, joihin pääsyä on rajoitettu, tulee antaa Tilaajalle vaitiolositoumus osallistumispyynnön liitteenä 5 olevan turvallisuussitoumuksen mukaisesti.
Tiedot ilmoitetaan tarjouspyyntömateriaalissa.
Tilaaja esittää tarjousten valinta- ja vertailuperusteet tarjouspyynnössä, joka toimitetaan osallistumishakemusten perusteella valituille tarjoajaehdokkaille.
Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi vaatia PUTU-lain 82–85 §:n mukaan hankintaoikaisua. Asianosaisen on vaadittava oikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen viraston aukioloajan päättymistä. Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ennen viraston aukioloajan päättymistä ensimmäisenä arkipäivänä sen jälkeen.

Jos hankinnassa on menetelty PUTU-lain vastaisesti, voi asianosainen saattaa asian markkinaoikeuden käsiteltäväksi valituksella PUTU-lain 87-89 §:n mukaan. Asianosaisen on tehtävä valitus kirjallisesti 14 päivän kuluessa siitä, kun asianosainen on saanut kirjallisen päätöksen asemaansa vaikuttavasta ratkaisusta tai tarjousmenettelyn ratkaisusta perusteluineen sekä kirjallisen ohjeen asian saattamisesta markkinaoikeuden käsiteltäväksi (valitusosoituksen).

Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankintasopimuksen PUTU-lain 80 §:n 1 kohdan nojalla noudattamatta odotusaikaa.

Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että asianosainen on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.
Tilaaja on oikeus hakea ehdokkaiden henkilöistä, jotka käsittelevät Tilaajan salassa pidettävää tietoa tai jotka saavat pääsyn Tilaajan tilohin, joihin pääsyä on rajoitettu, henkilöturvallisuusselvityksen osallistumuspyynnön liitteenä 5 olevan turvallisuussitoumuksen mukaisesti.

Tilaaja voi edellyttää voimassa olevan lainsäädännön mukaisen yritysturvallisuusselvityksen tai sitä vastaavan Suomen kansallisenturvallisuusviranomaisen kautta hankitun ulkomaan turvallisuusviranomaisen myöntämän selvityksen FSC (Facility Security Clearance) tai muun Tilaajan hyväksymän selvityksen laatimista ehdokkaasta tai sen alihankkijasta osallistumispyynnön liitteenä olevan turvallisuussitoumuksen mukaisesti.
Hankinnan kohteena ovat Revika-järjestelmän palvelinkokonaisuuden tuki-, ylläpito- ja kehityspalvelut.

Poliisihallitus ylläpitää ja kehittää poliisin Rekisterikilpi- ja videovalvontajärjestelmän eli Revika-järjestelmän palvelinkokonaisuutta. Revika-järjestelmän käyttäjiä ovat tällä hetkellä Poliisihallitus ja sen alaiset poliisiyksiköt. Hankinnan tavoitteena on hankkia palvelut, joilla varmistetaan Revika-järjestelmän palvelinkokonaisuuden jatkuva toiminta sekä sujuva ja virheetön käyttö järjestelmän loppukäyttäjille.

Revika-liikennevalvontakokonaisuus sisältää liikennevalvontasovelluksen oheislaitteineen sekä Revika-järjestelmän palvelinkokonaisuuteen kuuluvat sovellukset. Liikennevalvontasovelluksella mm. hallinnoidaan ajoneuvoissa olevia kameroita, tunnistetaan rekisterikilpiä liikenteestä sekä valvotaan liikennettä. Liikennevalvontasovellus tai sen tuki-, ylläpito- ja kehityspalvelut eivät ole tämän hankinnan kohteena.

Palvelinkokonaisuuteen kuuluu sekä palvelin- että työasemaympäristöön asennettavia sovelluksia. Palvelinkokonaisuuden eri sovellusten tehtävänä on mm. koota ja päivittää eri lähteistä saatavia rekisterikilpiä (blacklist) poliisiautoissa olevien liikennevalvontasovelluksen käyttöä varten. Palvelinkokonaisuuteen kuuluu myös sovelluksia, jotka esimerkiksi päivittävät blacklistit työasemiin tai muihin palvelimiin, huolehtivat tilastoinnista ja niiden lähettämisestä eteenpäin sekä eri järjestelmien kyselyrajapinnoista. 

Revika-järjestelmä toimii hallinnon turvallisuusverkossa (Tuve).

Tarkempi hankinnan kohteen kuvaus on liitteessä 1.

Hankinnan ennakoitu arvo on laskettu neljän (4) vuoden hankintojen arvioidun määrän mukaan on 200 000 - 450 000 euroa (alv 0 %). Tulevien hankintojen määrä voi merkittävästi vaihdella kehitystarpeiden ja käytettävissä olevan rahoituksen mukaisesti. Kehittäminen rahoitetaan hankkeiden, kehittävän ylläpidon ja teknisen kehittävän ylläpidon kautta.